Norge digitalt

Norge digitalt er et bredt samarbeid mellom virksomheter som har ansvar for å fremskaffe stedfestet informasjon og/eller er store brukere av slik informasjon. Partene i Norge digitalt får tilgang til et bredt spekter av hverandres geografiske data og tjenester, bl.a.:
 FKB-data fra Geovekst-samarbeidet og fra de største bykommunene (vektordata til bruk i målestokk 1:500 til 1:30 000) (dvs. alle landets kommuner)
 Nasjonale kartdataserier fra Kartverket (vektor- og rasterdata til bruk i målestokk 1:25 000 og mindre)
 Digitale terrengmodeller (DTM)
 Vegdatabaser
 Administrative inndelinger
 Stedsnavn
 Flyfoto (ortofoto) og satellittbilder
 Eiendomsinformasjon (matrikkelen)
 Sjøkart og dybdedata
 Posisjonsstjenester (CPOS og DPOS)
 Data fra Norsk Polarinstitutt over Svalbard og Jan Mayen
 Plandata som kommuneplaner, reguleringsplaner mv.
 Temadata om mange forhold, f.eks. bonitet, biomangfold, naturvernområder, kulturminner, vassdrag, meteorologi, fiskeri, reindriftens arealbruk og befolkningsdataFra www.geonorge.no 

Kartverket er koordinator
Kartverket koordinerer og leder samarbeidet både nasjonalt og på fylkesnivå. Dette omfatter ansvaret for den samlete nasjonale organiseringen, å følge opp avtaler om deltagelse og andelsfinansiering, samt videreutviklingen av samarbeidet i dialog med Samordningsgruppen for geografisk informasjon. 

Kartverket har ansvaret for nettportalen Geonorge som formidler data mellom partene over Internett.  

Om Norge digitalt-samarbeidet
Ved utgangen av 2015 var det registrert flere enn 600 parter i Norge digitalt.Oversikt over parter

Samarbeidet har sin forankring i Stortingsmelding nr. 30 (2002-2003), «Norge digitalt» - et felles fundament for verdiskaping. Samarbeidet omfatter i hovedsak offentlige virksomheter som kommuner, fylkeskommuner, energibedrifter og nasjonale virksomheter.

Referanser

Kategori:Kommunikasjon i Norge
Kategori:Statens kartverk